

**2012 жылғы бірыңғай тіркелген салық ставкаларын белгілеу туралы**

***Күшін жойған***

Атырау облысы Құрманғазы аудандық мәслихатының 2012 жылғы 8 мамырдағы № 42-V шешімі. Атырау облысы Әділет департаментінде 2012 жылғы 1 маусымда № 4-8-225 тіркелді. Күші жойылды - Құрманғазы аудандық мәслихатының 2013 жылғы 06 ақпандағы № 120-V шешімімен.

      Ескерту. Күші жойылды - Құрманғазы аудандық мәслихатының 2013.02.06 № 120-V шешімімен.

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабының 1-тарамағының 15) тармақшасына, 2008 жылғы 10 желтоқсандағы "Салық және бюджетке төленетін басқа да міндетті төлемдер туралы" (Салық Кодексі) Қазақстан Республикасы Салық Кодексінің 422-бабына сәйкес және Құрманғазы ауданы бойынша салық басқармасының 2012 жылғы 2 мамырдағы № 671 ұсынысы негізінде аудандық мәслихат **ШЕШІМ ЕТЕДІ:**

      1. 2012 жылға бірыңғай тіркелген салық ставкаларының мөлшері қосымшаға сәйкес белгіленсін.

      2. Аудандық мәслихаттың 2009 жылғы 23 желтоқсандағы № 235-ХХV "2010 жылға дара кәсіпкерлер мен заңды тұлғаларға ойын бизнесі саласында көрсеткен қызметіне тіркелген салық ставкаларының мөлшері туралы" (нормативтік құқықтық кесімдерді мемлекеттік тіркеудің тізілімінде 2010 жылдың 27 қаңтарында № 4-8-180 санымен тіркелген, аудандық "Серпер" үнжариясында 2010 жылдың 11 ақпанында № 7 санында жарияланған) шешімінің күші жойылсын.

      3. Осы шешім мемлекеттік тіркелген күннен бастап күшіне еніп, алғаш ресми жарияланғаннан кейін күнтізбелік он күн өткен соң қолданысқа енгізіледі және 2012 жылдың 1 қаңтарынан бастап туындаған қатынастарға таратылады.

      4. Осы шешімнің орындалуын бақылау аудандық мәслихаттың экономика, салық және бюджет саясаты жөніндегі тұрақты комиссиясына (Б. Жүгінісов) жүктелсін.

*Аудандық мәслихаттың кезектен тыс*

*ІV сессиясының төрағасы:                   Б. Кенжебаев*

*Аудандық мәслихат хатшысы:                 Р. Сұлтанияев*

Келісілді:

Құрманғазы ауданы бойынша

салық басқармасының бастығы                      Ш. Сағынғалиев

8 мамыр 2012 ж.

Аудандық Мәслихаттың

2012 жылғы 8 мамырдағы № 42-V

"2012 жылға бірыңғай тіркелген

салық ставкаларын белгілеу

туралы" шешіміне қосымша

 **2012 жылға бірыңғай тіркелген салық ставкаларының мөлшері**

|  |  |  |  |
| --- | --- | --- | --- |
| № | Салық салу объектісінің атауы | Тіркелген салықтың базалық ставкаларының мөлшері (айлық есептік көрсеткіш)айына | Тіркелген салықтың базалық ставкаларының мөлшері (айлық есептік көрсеткіш)жылына |
| 1 | 2 | 3 | 4 |
| 1 | Бір ойыншымен ойын өткізуге арналған, ұтыссыз ойын автоматы | 6 | 72 |
| 2 | Біреуден артық ойыншылардың қатысуымен ойын өткізуге арналған ұтыссыз ойын автоматы | 9 | 108 |
| 3 | Ойын өткізу үшін пайдаланылатын дербес компьютер | 2 | 24 |
| 4 | Ойын жолы | 30 | 360 |
| 5 | Карт | 12 | 144 |
| 6 | Бильярд үстелі | 20 | 240 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК